ნუაქშოტი

ნუაქშოტი (არაბ. نواكشوط‎ ან انواكشوط‎‎‎) — მავრიტანიაშ ნანანოღა დო უშხუაშ ნოღა. ართ-ართ უდიდაშ ნოღა საჰარას. წჷმარინუანს მავრიტანიაშ ადმინისტრაციულ დო ეკონომუკურ ცენტრის. 1958 წანაშახ, ნუაქშოტი მორჩილი, მეჩხომეეფიშ ნოღა რდჷ. კოლონიაშახ ბორჯის დო უკულ ურკე კოლონიურ პერიოდის ხოლო თის მორჩილ შანულობა უღუდჷ. ორჩანიეთ, თე არანშე რდეს მოულირ ბერბერ მუსლიმეფი — ალმორავიდეფი. ნოღაშ ჯოხოშ უმკუჯინალო, ნამუთ ბერბერულო „ბორიამ აბანს შანენს“, ზჷმიერ კლიმატიშ დო ქიანაშ ცენტრალურ ნორთის დვალუაშ გეშა ნუაქშოტი მავრიტანიაშ ნანანოღათ გეგშაგორეს. მავრიტანია საფრანგეთიშ კოლონია საფრანგეთიშ ბჟადალ აფრიკაშ აკოდგინალუაშა მიშმეშჷ დო თი ბორჯის თის ნანანოღა ვაუღუდჷ. თე ფუნქციეფს სენეგალიშ ნოღა სენ-ლუი არსულენდჷ. 1957 წანას, თე მორჩილი, ონიშოლ ნოღა ახალო გჷმოქიმინელ ქიანაშ ნანანოღათ გეგშაგორეს დო ქჷდიჭყეს აკოგაფაშ ამბიციურ პროგრამა, ნამუშ გეშა მუმალ წანას მახორობაშ მუდანობაქ 15 000 აკადგინჷ. 1958 წანას, მავრიტანიაქ საფრანგეთიშ გოართოიანაფას ავტონომიურ რესპუბლიკაშ სტატუს მიპალუ, 1960 წანას — თიქ ზოხორინელ სახენწჷფოთ გჷნირთჷ, ნამუშ ნანანოღალა ნუაქშოტიქ დეინალუ. მაჸალე ნოღეფი მადრიდი, ესპანეთი ტუკსონი, ააშ ლანჯოუ, ჩინეთი ამანი, იორდანია (1999) რესურსეფი ინტერნეტის რინა ნუაქშოტის Archived 2008-01-02 ვებ-ხასჷლას Wayback Machine. NASA-შ ფოტოეფი Archived 2006-09-30 ვებ-ხასჷლას Wayback Machine. სქოლიო